****

**ระเบียบคณะกรรมการกำกับกิจการพลังงาน**

**ว่าด้วยวิธีการปฏิบัติงานเกี่ยวกับการประชุมของคณะกรรมการผู้ใช้พลังงานประจำเขต (ฉบับที่ ๒)**

**พ.ศ. ๒๕๖๒**

โดยที่เป็นการสมควรแก้ไขเพิ่มเติมวิธีการปฏิบัติงานเกี่ยวกับการประชุมของคณะกรรมการผู้ใช้พลังงานประจำเขต เพื่อให้มีความเหมาะสมกับการปฏิบัติหน้าที่ในปัจจุบัน

อาศัยอำนาจตามความในมาตรา ๙๘ วรรคสอง แห่งพระราชบัญญัติการประกอบกิจการพลังงาน พ.ศ. ๒๕๕๐ ประกอบกับมติคณะกรรมการกำกับกิจการพลังงาน ในการประชุม ครั้งที่ ๑๕/๒๕๖๒ (ครั้งที่ ๕๗๗) เมื่อวันที่ ๒๒ กุมภาพันธ์ ๒๕๖๒ คณะกรรมการกำกับกิจการพลังงานออกระเบียบไว้ ดังต่อไปนี้

ข้อ ๑ ระเบียบนี้เรียกว่า “ระเบียบคณะกรรมการกำกับกิจการพลังงาน ว่าด้วยวิธีการปฏิบัติงานเกี่ยวกับการประชุมของคณะกรรมการผู้ใช้พลังงานประจำเขต (ฉบับที่ ๒) พ.ศ. ๒๕๖๒”

ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไป

ข้อ ๓ ให้เพิ่มความต่อไปนี้เป็น (๖) ของข้อ ๕ แห่งระเบียบคณะกรรมการกำกับกิจการพลังงาน ว่าด้วยวิธีการปฏิบัติงานเกี่ยวกับการประชุมของคณะกรรมการผู้ใช้พลังงานประจำเขต พ.ศ. ๒๕๕๓

“(๖) มีอำนาจในการกำหนดการประชุม และเรียกประชุม คพข. เมื่อเห็นว่ามีเหตุอันสมควร หรือมีเรื่องที่จะต้องนำเข้าพิจารณา เฉพาะในกรณีที่ตำแหน่งประธาน คพข. ว่างลง”

ข้อ ๔ ให้ยกเลิกความในข้อ ๑๑ แห่งระเบียบคณะกรรมการกำกับกิจการพลังงาน ว่าด้วยวิธีการปฏิบัติงานเกี่ยวกับการประชุมของคณะกรรมการผู้ใช้พลังงานประจำเขต พ.ศ. ๒๕๕๓ และให้ใช้ความ ต่อไปนี้แทน

“ข้อ ๑๑ ให้ประธาน คพข. เป็นประธานในที่ประชุม กรณีที่ประธาน คพข. ไม่มาประชุม หรือไม่อาจปฏิบัติหน้าที่ได้ หรือตำแหน่งประธาน คพข. ว่างลง ให้กรรมการที่มาประชุมเลือกกรรมการคนหนึ่งเป็นประธานในที่ประชุม”

ประกาศ ณ วันที่ มีนาคม พ.ศ. ๒๕๖๒

 (นายเสมอใจ ศุขสุเมฆ)

 ประธานกรรมการกำกับกิจการพลังงาน